**Üllés Nagyközség Önkormányzata Képviselő-testületének**

**8/2017. (IV.27.) önkormányzati rendelete**

**Üllés Nagyközség településfejlesztési, településrendezési és településképpel kapcsolatos feladataival összefüggő partnerségi egyeztetés szabályairól**

Üllés Nagyközség Önkormányzata Képviselő- testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. § és 29/A §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el.

1. **§**

Jelen rendelet Üllés Nagyközség (továbbiakban: nagyközség) közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának partnerségi egyeztetésére terjed ki.

**2. §**

A partnerségi egyeztetésben részt vesznek

1. a nagyközség lakossága,
2. a nagyközség területén működő egyház és civil szervezetek,
3. a környezet védelmének általános szabályairól szóló 1995. évi LIII. törvény 98. § (2) bekezdés a) pontja alapján a településrendezési eszközök véleményezési eljárásába bejelentkező szervezetek,
4. a nagyközség területéhez kapcsolódóan működő agrár, kereskedelmi, építész és mérnöki szakmai érdekképviseleti szervezetek és az üllési székhellyel vagy telephellyel rendelkező gazdasági szervezetek,
5. az eljárásban érintett közművek üzemeltetői,
6. érintettség esetén az országos közutak kezelői.
7. **§**

A partnerségi egyeztetésre vonatkozó országos jogszabályban előírt

1. közterületi hirdetmény helye az Üllési Polgármester Hivatal hirdetőtábla a Üllés, Dorozsmai út 40. szám alatt,
2. helyi lap az Üllési Körkép
3. önkormányzati honlap a <http://ulles.com/> weboldal,
4. lakossági fórum helyét és a bevontak körét az egyes eljárásokban egyedileg állapítja meg Üllés Nagyközség polgármestere (a továbbiakban: polgármester).
5. **§**

A partnerségi egyeztetésben résztvevők észrevételeiket az országos jogszabályban megszabott határidőre

1. postai levélben a polgármesternek címezve, 6794 Üllés, Dorozsmai út 40. szám alatti címre,
2. elektronikus levélben a [hivatal@ulles.hu](mailto:hivatal@ulles.hu) e-mail címre,

juttathatják el.

**5. §**

(1) A partnerségi egyeztetés keretében beérkezett észrevételeket

1. Üllés Nagyközség Polgármesteri Hivatal településfejlesztési, településrendezési feladatokkal megbízott szervezeti egysége (továbbiakban: hivatal) nyilvántartásba veszi és az iratkezelés általános szabályainak megfelelően megőrzi,
2. a polgármester és az egyeztetés tárgyát képező dokumentum felelős tervezője kiértékeli és az indoklásokat is tartalmazó jegyzőkönyvben zárja le,
3. a hivatal a b) pontban foglalt jegyzőkönyvet a 3. § a) és c) szerinti helyen közzéteszi és az iratkezelés általános szabályainak megfelelően megőrzi,

(2) A hivatal intézkedik az elfogadott véleményeknek a dokumentumokban való érvényesítéséről.

**6. §**

E rendelet a kihirdetését követő napon lép hatályba.

Üllés, 2017. április 26.

Nagy Attila Gyula Dr. Borbás Zsuzsanna

polgármester jegyző

Záradék:

A rendelet kihirdetésének napja: 2017. április 27.

Dr. Borbás Zsuzsanna

jegyző